Lesersbrief: Keer die skip voor dit sinkFoto: Stevepb/Pixabay.com Koos Botha van Randburg skryf: Suid-Afrika het radikale hervorming van sy ekonomies-politieke beleid nodig en nie radikale hervorming van die verspreiding van welvaart nie. Gee vir ŉ mens ŉ vis en jy voed hom vir een dag, maar leer hom om self ŉ vis te vang en hy sal vir homself kan sorg, is die beginsel wat nog op nasionale vlak van deurslaggewende belang is. Die beginsels die vrymarkekonomieë is noodsaaklik as ons ekonomiese groei pleks van stagnasie wil hê. Mense en politieke partye wat meen dat hulle bloot sonder sweet ŉ groter sny van die ekonomiese koek kan kry, moet herbesin. Die ekonomiese beginsels en wette verg dat enige herverdeling van rykdom sonder verdienste uiteindelik die skip sal laat sink.